Павлов Посад

**Павлов Посад** Мәскәү өлкәһендәге ҡала, Павлов Посад районы үҙәге. Вохна һәм Клязьма йылғалары ҡушылған ерҙә, Мәскәүҙән көнсығышҡа ҡарай 65 километр алыҫлыҡта урынлашҡан.

Халҡы — 65 633 кеше (2016 йылға ҡарата).

Ҡала туҡыма туҡыу сәнәғәте, бигерәк тә бөтә донъяға танылған Павлов Посад шәлъяулыҡтары менән билдәле.

## Тарих
Беренсе тапҡыр 1339 йылда Иван Калитаның грамотаһында Павлово, йәки Вохна ауылы булараҡ, телгә алына. Ул кенәз Дмитрий Донскойҙың аҫаба ерҙәре була.

1812 йылғы Ватан һуғышы осоронда Вохна олоҫо наполеон ғәскәренә ҡаршы ойошторолған партизандар хәрәкәтенең үҙәгенә әйләнә: әлеге Павлов Посад ҡалаһы урынлашҡан ерҙәрҙә генерал Ней дивизияһы һәм олоҫ старостаһы Е. С. Стулов, крәҫтиән Г. М. Курин һәм сотник И. Я. Чушкин етәкселегендәге крәҫтиәндәр араһында яу була.

Павлов Посад ҡалаһы император Николай I ҡарары менән 1844 йылдың 2 июнендә нигеҙләнә. Ул ошо ҡалаға исем бирәсәк Павлово (шул уҡ Вохна), шулай уҡ Захарово, Усово, Дуброво һәм Меленки ауылдарын үҙ эсенә ала. Һуңғараҡ ҡалаға Городок, Корнево, Прокунино, Филимоново, Степурино ауылдары өҫтәлә.

## Халҡы

.

## Павлов Посад ҡала берәмеге
; Ҡала берәмеге
Муниципаль реформалар һәм Мәскәү өлкәһе буйынса 15.02.2005 йылда ҡабул ителгән № 41/2005-ОЗ «Павлов Посад муниципаль районының статусы һәм биләмәләре, уның эсендә яңы төҙөлгән муниципаль берәмектәр» тураһындағы Законға ярашлы, ҡала «Городское поселение Павловский Посад» муниципаль берәмек эсендәге берҙән-бер тораҡ пункты тип һанала.
; Географияһы
Большие Дворы ҡала ерлеге һәм Кузнецовск, Улитинск, Рахмановск ауыл ерлектәре менән сиктәш. Ҡала ерлегенең майҙаны — 4320 — га.
; Ауыл берәмеге булыуҙан туҡтатыу
2017 йылдың 8 ғинуарынан Павлов Посад ҡала округына әйләндереү сәбәпле, ауыл берәмеге булыуҙан туҡтатыла.

## Хакимиәт һәм сәйәсәт

### Урындағы үҙидаралыҡ
Урындағы үҙидаралыҡ органдарының һәм муниципаль берәмек "Павлов Посад ҡала биләмәһе"ндәге органдар һәм вазифалы урындар биләүселәр булып тора:
* ҡала депутаттар советы (муниципаль берәмектең тулы вәкәләтле органы);
* ҡала башлығы (иң юғары вазифа);
* ҡала хакимиәте (муниципаль берәмектең башҡарыу-идара итеү органы);
* контроль-иҫәп палатаһы.
**Ҡала депутаттар Советы ** 20 депутаттан тора, һәм улар күп мандатлы һайлау округтарының муниципаль һайлауҙарында биш йылға һайлана. Ҡала депутаттары Советының эшен ойоштороуҙо ошо орган эсендә һайланған ҡала Советы рәйесе ғәмәлгә ашыра. Депутаттар үҙ вәкәләттәрен, ҡағиҙә булараҡ, даими рәүештә башҡаралар.

**Ҡала башлығы** вазифаһы урындағы үҙидара эсендә иң юғары дәрәжәлеһе булып тора. Ҡала халҡы тарафынан муниципаль һайлауҙарҙа 5 йылға һайлана. Ҡала башлығы ҡала хакимиәтен етәкләй һәм уның составын формалаштыра, тауыш биреү хоҡуғы менән ҡала депутаттар Советының ултырыштарында ҡатнаша ала.

### Райондың идара органдары
Павлов Посадта, шулай уҡ, Павлов Посад районының закондар сығарыу һәм башҡарма органдары— район советы һәм хакимиәте лә урынлашҡан. Павлов Посад ҡалаһы һәм районы, Электрогорск ҡалаһында суд власы вазифаһы Павлов Посад ҡала суды тарафынан ғәмәлгә ашырыла.

## Билдәле шәхестәре
* Быковский Валерий Федорович (1934), СССР-ҙың лётчик-космонавы, ике тапҡыр Советтар Союзы Геройы.
* Вдовин Валентин Петрович (1927—2015), совет илсеһе, Чадта (1965—1969), Лаоста (1972—1976), Мозамбикта (1980—1982) һәм Португалияла (1982—1986) СССР-ҙың ғәҙәттән тыш һәм тулы хоҡуҡлы илсеһе.
* Воробьев Виктор Васильевич (25.06.1939—9.10.1991), тау инженеры-геолог. 1962—1991 йылдарҙа «Башкиргеология» производство берекмәһенең яуаплы хеҙмәткәре. РСФСР‑ҙың атҡаҙанған геологы (1990), СССР‑ҙың Дәүләт премияһы лауреаты (1980). Хеҙмәт Ҡыҙыл Байраҡ ордены кавалеры (1971). 
* Тихонов Вячеслав Васильевич (1928—2009), СССР-ҙың халыҡ артисы, Социалистик Хеҙмәт Геройы.
* Чухонцев Олег Григорьевич (1938), шағир һәм тәржемәсе, РФ Дәүләт премияһы лауреаты.

## Фотогалерея

## Иҫкәрмәләр